**Αθήνα:** 14.11.2023

**ΑΝΑΚΟΙΝΩΣΗ**

Εκδήλωση «Έξυπνες και Συμπεριληπτικές Πόλεις: Υπηρεσίες που απευθύνονται σε όλους τους πολίτες και επισκέπτες»

Στο πλαίσιο υλοποίησης του Έργου «**Ευρωπαϊκό Κέντρο Πόρων Προσβασιμότητας** (“AccessibleEU Resource Centre”) **- AccessibleEU»,**  το οποίο αποτελεί  από τις εμβληματικές πρωτοβουλίες της Στρατηγικής της Ευρωπαϊκής Επιτροπής για τα Δικαιώματα των Ατόμων με Αναπηρία 2021-2030, **σας προσκαλούμε να συμμετάσχετε στην υβριδική εκδήλωση ενημέρωσης-ευαισθητοποίησης με θέμα *«Έξυπνες και Συμπεριληπτικές Πόλεις: Υπηρεσίες που απευθύνονται σε όλους τους πολίτες και επισκέπτες»,* η οποία θα πραγματοποιηθεί στις 20 Νοεμβρίου 2023 στο Ξενοδοχείο «ΤΙΤΑΝΙΑ»  (Πανεπιστημίου 52- Αίθουσα «ΝΙΚΗ»).**

**Η** **εκδήλωση, η οποία θα ξεκινήσει στις 09.30 και θα ολοκληρωθεί στις 13.30 (4ωρη διάρκεια),** **διοργανώνεται σε συνεργασία με την Εθνική Συνομοσπονδία Ατόμων με Αναπηρία (Ε.Σ.Α.μεΑ) και το Ευρωπαϊκό Δίκτυο για τον Προσβάσιμο Τουρισμό (ΕΝΑΤ).**

**Σύνδεσμος συμμετοχής:**[**https://meeting.interactio.com/m6ls-axpi-1p77**](https://meeting.interactio.com/m6ls-axpi-1p77)

**Επισυνάπτεται το Πρόγραμμα της εκδήλωσης. Ώρα έναρξης εγγραφών: 09:00.**

Το AccessibleEU είναι ένα κέντρο πόρων για την προσβασιμότητα, το οποίο επικεντρώνεται σε πολλούς τομείς, με ιδιαίτερη έμφαση στο δομημένο περιβάλλον, τις μεταφορές, τις ΤΠΕ καθώς και στον σχεδιασμό  πολιτικών με στόχο τη διασφάλιση της ισότιμης συμμετοχής των ατόμων με αναπηρία και όλων των ατόμων με ειδικές απαιτήσεις πρόσβασης σε όλους τους τομείς της ζωής. Περισσότερες πληροφορίες σχετικά με το AccessibleEU Centre είναι διαθέσιμες στο <https://accessible-eu-centre.ec.europa.eu/index_en>

**Για να συμμετάσχετε στην εκδήλωση είτε διά ζώσης είτε διαδικτυακά θα πρέπει να συμπληρώσετε τη φόρμα δήλωσης συμμετοχής που βρίσκεται στον παρακάτω σύνδεσμο το αργότερο μέχρι την 16η Νοεμβρίου 2023** <https://ec.europa.eu/eusurvey/runner/5d14850e-04e2-ea0d-9d94-42cbfcab080d>

**Προσοχή: Κατά την εγγραφή σας δεν αποστέλλεται αυτόματα στην ηλεκτρονική διεύθυνση που δηλώσατε ο σύνδεσμος για την εξ’ αποστάσεως παρακολούθηση της εκδήλωσης. Αυτός θα σας αποσταλεί λίγες ημέρες πριν από την πραγματοποίηση της εκδήλωσης**

**Γλώσσα εκδηλώσεων: Ελληνική**

**Πληροφορίες προσβασιμότητας**

* Η αίθουσα που θα πραγματοποιηθεί η εκδήλωση είναι πλήρως προσβάσιμη σε χρήστες αναπηρικού αμαξιδίου (ράμπα στην κεντρική είσοδο του ξενοδοχείου, ανεμπόδιστη πρόσβαση στην αίθουσα με ανελκυστήρα, προσβάσιμο wc δίπλα από την αίθουσα).
* Παροχή διερμηνείας στην ελληνική νοηματική γλώσσα.
* Παροχή ζωντανών υπότιτλων.

Θα ήταν ιδιαίτερη τιμή για εμάς να συμμετάσχετε στην εκδήλωση.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |